**РЕПУБЛИКА СРБИЈА**

**Министарство просвете, науке и технолошког развоја**

као промотер пројекта

и

**ЈУП Истраживање и развој д.о.о. Београд**

Немањина бр. 22-26, 11000 Београд, Србија

основано за управљање пројектом

као наручилац

***објављују***

**ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

 **ЗА ЈАВНУ НАБАВКУ РАЧУНАРА, РАЧУНАРСКЕ ОПРЕМЕ, ПЕРИФЕРИЈЕ И ФОТО ОПРЕМЕ**

**БРОЈ: IOP/1-2015/C**

***као наставак реализације потпројекта***

**ЦЕНТРАЛИЗОВАНИ СИСТЕМ ЗА ЕВИДЕНТИРАЊЕ И НАБАВКУ ПОТРОШНОГ МАТЕРИЈАЛА ЗА ОБАВЉАЊЕ НАУЧНОИСТРАЖИВАЧКЕ ДЕЛАТНОСТИ**

***у оквиру пројекта***

**ИСТРАЖИВАЊЕ И РАЗВОЈ У ЈАВНОМ СЕКТОРУ У СРБИЈИ**

Финансијски уговор (Истраживање и развој у јавном сектору) између Републике Србије и Европске инвестиционе банке, закључен је 4. марта 2010. године и потврђен од стране Народне скупштине доношењем Закона о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке („Службени гласник РС-Међународни уговори”, број 5/10) допуњен 07. септембра 2011. године (у даљем тексту: Финансијски уговор).

Финансијским уговором обезбеђена су средства за спровођење пројекта Истраживање и развој у јавном сектору (у даљем тексту: Пројекат).

Пројектом је предвиђено спровођење активности са циљем ревитализације и модернизације постојећих истраживачких центара у Србији, оснивања нових центара, изградње некомерцијалних станова за младе научнике, модернизације ИТ инфраструктуре научне заједнице, набавке нове капиталне опреме као и потрошних добара за обављање научноистраживачке делатности.

ЈУП Истраживање и развој д.о.о. Београд, основано од стране Владе Републике Србије за управљање Пројектом, намерава да употреби део средстава из кредита Европске инвестиционе банке ради континуиране реализације набавке потрошног материјала за потребе научноистраживачких организација.

У складу са чланом 7. став 2. тачка 2.(2) Закона о јавним набавкама („Сл. гласник РС”, број 124/12) и Финансијским уговором односно политиком Европске инвестиционе банке описаном у Водичу за набавке <http://www.eib.org/projects/publications/guide-to-procurement>, ЈУП Истраживање и развој д.о.о. је донело Одлуку о покретању међународног отвореног поступка јавне набавке за набавку рачунара, рачунарске опреме, периферије и фото опреме, број **IOP/1-2015/C, који обухвата потребе научне заједнице Републике Србије.**

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Број и назив лотова :

1. Standard Notebooks
2. All in One devices
3. Standard computers
4. Advanced computers
5. Lightweight Notebooks
6. Advanced Notebooks
7. Desktop
8. Servers
9. Servers for mathematical calculations
10. Printers and scanners
11. Miscellaneous

Алтернативне понуде се не разматрају.

Понуђачи могу да се надмећу за једну или више партија или за све партије.

Прихватају се понуде за појединачне партије.

Понуде се евалуирају по партијама.

Попусти за доделу више партија се не разматрају приликом вредновања понуде.

Период важности понуде је 90 дана након датума кога је наручилац предвидео као крајњи рок за предају понуда.

Гаранција за озбиљност понуде је обавезна и гаранција треба да износи 5 % вредности понуде по лоту ( ЕУР). Гаранција за озбиљност понуде се подноси за сваки лот посебно.

За Понуђаче резиденте Републике Србије: Платива у динарској противвредности по средњем курсу Народне Банке Србије на дан плаћања.

Критеријум за избор најповољније понуде је најнижа понуђена цена.

Реализација уговора, који ће бити закључени са најповољнијим понуђачима, очекује се у периоду од јула до октобра 2015. године.

Додатне информације о набавци као и сва појашњења могу се добити на:

и-мејл адреси: iop.1.2015.c@piu.rs,

Конкурсна документација ће потенцијалним Понуђачима бити достављена на и-мејл адресу наведену у захтеву, по пријему писаног захтева или захтева путем и-мејл-а.

 Достављене понуде морају бити поднете у затвореним ковертама, са назнаком ,,Procurement of personal computers, computer equipment, external devices and photo equipment for the needs of scientific research organisations”, IOP/1-2015/C, и са назнаком броја лота за који се подноси понуда.

Понуде се достављају путем поште на адресу ЈУП Истраживање и развој д.о.о. Београд , четврти спрат- писарница, ул. Вељка Дугошевића бр. 54, Звездара 11000 Београд или лично сваког радног дана од 08.00 до 15.00 часова на исту адресу.

Крајњи рок за предају понуда за све лотове је:

**10.07.2015 у 12 часова (подне).**

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Отварању понуда ће се приступити истог дана**, 10.07.2015 у 14 часова** , за све лотове и на доле наведеној адреси:

 ЈУП Истраживање и развој д.о.о. Београд , четврти спрат- Конференцијска сала, Вељка Дугошевића број 54/III, Звездара, 11000 Београд, Србија

Отварање понуда је јавно и отварању може присуствовати свако заинтересовано лице. У поступку отварања понуда могу активно учествовати само овлашћени представници понуђача, који су у обавези да члановима Комисије за јавну набавку доставе непосредно пре отварања понуда писано овлашћење за активно учествовање у поступку отварања понуда.